37-årig mand varetægtsfængslet og sigtet for blufærdighedskrænkelse.

En 37-årig mand er anholdt og varetægtsfængslet, efter han mandag eftermiddag befamlede en 28-årige kvinde. Episoden skulle ifølge Nordjyllands Politis oplysninger være sket ved flaskeautomaten i Fakta i Løgstør. De var begge kunder i Fakta, og kvinden gjorde personalet opmærksom på manden blufærdighedskrænkende adfærd, hvorefter manden blev tilbageholdt, til politiet ankom. Nordjyllands Politi oplyser, at det ikke er første gang, den 37-årige er på kant med loven, han har tidligere modtaget dom for lignende kriminalitet. Den 37-årige er varetægtsfængslet frem til 11. oktober.